राष्ट्रीय महिला स्वास्थ्य संसाधन केंद्र के अनुसार, उम्र के 30वे पड़ाव पर मेटाबॉलिज्म के धीरे गति से काम करने के कारण महिलाओं में वजन बढ़ने लगता है। वजन बढ़ने से शरीर को कई तरह की बीमारियां घेर लेती हैं। जो डायबिटीज, घुटनों का दर्द और कमर दर्द की वजह बन सकती है, इसलिए अपने वजन को बढ़ने न दें। 30 के बाद आपको नियमित रूप से वॉक, जॉगिंग या साइक्लिंग आदि करना चाहिए। इसके अतिरिक्त जंक फूड का उपयोग कम-से-कम करें और ऐसा आहार लें, जो वसा रहित हो। साथ ही फलों और सब्जियों का भी उचित मात्रा में सेवन करना चाहिए।